Yar Gentieg

20px Arabat droukveskañ gant al Lec'h orin gwarezet Yer Gentieg.

Yar zu Gentieg a zo ur ouenn yar eus Gentieg, e Bro-Roazhon.

He ment zo etre hag a-zoare, e stumm zo kran. En em ziforc'hañ a ra diouzh ar gouennoù all gant he daoulagad c'hell teñval.

Niver ar yer Gentieg en doa tizhet o barr er bloavezhioù 1930. Aet e oa ar ouenn da get goude tro 1980. Adsavet eo bet gant ekomirdi ar Bintinais, e-kichen Roazhon.
Dezverkoù :
 pouez : kilhog : etre 2 ha 3 kg ; yar etre 1,5 ha 2,5 kg
 kribenn : simpl

 liv an daoulagad : gell teñval
 liv ar c'hroc'hen : gwenn
 liv an tarsoù : gris glas teñval
 pluñv : du gant adskedoù gwer
 vioù da c'hoviñ : 60 g, krogenn wenn

 Ment : kilhog 40 sm ; yar 30 cm
 kigellig : ruz ha diorroet
Merket en deus ul labourer-douar gwez-avaloù chistr bio ha ruskennoù gantañ e-kichen Gentieg e miz Even 2016 e oa efedus-tre yer Gentieg evit stourm ouzh ar c'hwiliorezed aziatCes poules qui décapitent les frelons asiatiques war leparisien.fr, 2016-10-17, gwelet d'ar 2016-10-17. Met reiñ a ra ekomirdi ar Bitinais da c'houzout n'eo ket an diskoulm burzhudus, rak ar yer maget mat pe ouzhpenn bloaz ne ya ket war-lerc'h an amprevanedFrelon asiatique:La poule de Janzé n'est "pas la solution miracle" gant Ouest France, 2023-01-15, gwelet d'ar 2024-05-15.

Ul labourer-douar all e Breizh a warez e werjeoù ouzh antonom ar gwez-avaloù gant ar yer Gentieg, an divaskell galloudek anezho o reiñ an tu dezho da gludañ war ar gwez evit debriñ an amprevan-se. Ouzhpenn da se e vev ar yer-se e kedveved gant deñved a vez naetaet ganto diouzh an tarlasked, an tenia hag an distomatozedEn Bretagne, des poules remplacent les pesticides dans des vergers gant Mathilde Golla, e lefigaro.fr, 2019-04-08, gwelet d'an 2019-04-08.

 Mammennoù 
 Standard ofisiel ar yer (yer, gwazi, yer-Indez, houidi ha klujiri-Spagn), embannet gant Kevredigezh kreiz magerezh evned-porzh Frañs.
 François de Beaulieu (raksrid Jean-Luc Maillard), Les races bretonnes : Une histoire bien vivante'', Roazhon, Embannadurioù Apogée hag ekomirdi ar Bintinais, miz Du 2022, 191 p. , OCLC 1368023950.

 Daveoù 

Rummad:Yer
Rummad:Bro-Roazhon